CELEX: 32012R0497
Language: ro
Date: 2012-06-07 00:00:00
Title: Regulamentul de punere în aplicare (UE) nr. 497/2012 al Comisiei din 7 iunie 2012 de modificare a Regulamentului (UE) nr. 206/2010 în ceea ce privește cerințele pentru importurile de animale sensibile la boala limbii albastre  Text cu relevanță pentru SEE

13.6.2012   
            
            
               RO
            
            
               Jurnalul Oficial al Uniunii Europene
            
            
               L 152/1
            
         REGULAMENTUL DE PUNERE ÎN APLICARE (UE) NR. 497/2012 AL COMISIEI
   din 7 iunie 2012
   de modificare a Regulamentului (UE) nr. 206/2010 în ceea ce privește cerințele pentru importurile de animale sensibile la boala limbii albastre
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (1), în special articolele 6 alineatul (1), 7 litera (e) și 13 alineatul (1),
   întrucât:
   
               (1)
            
            
               Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (2) prevede lista țărilor terțe, a teritoriilor sau a părților acestora din care pot fi introduse în Uniune animale ungulate vii, inclusiv cele sensibile la boala limbii albastre și stabilește cerințele de certificare sanitar-veterinară în acest scop.
            
         
               (2)
            
            
               În special, în ceea ce privește animalele sensibile la boala limbii albastre, certificatele BOV-X, BOV-Y, OVI-X, OVI-Y și RUM prevăzute în partea 2 din anexa I la Regulamentul (UE) nr. 206/2010 includ, între altele, cerința conform căreia animalele trebuie să provină de pe un teritoriu care, la data eliberării certificatului care le însoțește, a fost indemn de boala limbii albastre timp de douăsprezece luni.
            
         
               (3)
            
            
               Ca rezultat al noilor evoluții tehnologice, au apărut „vaccinurile inactivate” împotriva bolii limbii albastre, care nu prezintă riscul unei circulații locale nedorite a virusului vaccinal la bovinele, ovinele și caprinele nevaccinate. În momentul de față, este general acceptat faptul că vaccinarea cu vaccinuri inactivate este instrumentul preferat pentru controlul bolii limbii albastre și pentru prevenirea bolii clinice la aceste animale în Uniune.
            
         
               (4)
            
            
               Pentru a combate mai eficient răspândirea virusului bolii limbii albastre și a reduce sarcina pe care o exercită această boală asupra sectorului agricol, normele de vaccinare prevăzute în Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (3) au fost modificate recent prin Directiva 2012/5/UE a Parlamentului European și a Consiliului (4) pentru a ține seama de evoluțiile tehnologice recente în producerea de vaccinuri.
            
         
               (5)
            
            
               În consecință, Directiva 2000/75/CE prevede acum utilizarea vaccinurilor inactivate în întreaga UE.
            
         
               (6)
            
            
               Ca rezultat al situației epidemiologice în schimbare în ceea ce privește boala limbii albastre și pentru a se alinia la standardele Organizației Mondiale pentru Sănătatea Animalelor (OIE), Regulamentul (CE) nr. 1266/2007 al Comisiei din 26 octombrie 2007 referitor la normele de punere în aplicare a Directivei 2000/75/CE a Consiliului în ceea ce privește combaterea, monitorizarea, supravegherea febrei catarale ovine, precum și restricțiile privind deplasările unor animale din specii receptive la aceasta (5) a fost modificat recent. Pentru a considera un teritoriu ca fiind indemn de boala limbii albastre, standardele UE prevăd absența circulației virusului în decursul unei perioade minime de doi ani. Prin urmare, perioada de douăsprezece luni menționată în certificatele prevăzute în partea 2 din anexa I la Regulamentul (UE) nr. 206/2010 ar trebui modificată în consecință.
            
         
               (7)
            
            
               Directiva 2000/75/CE și Regulamentul (CE) nr. 1266/2007 se aplică circulației pe teritoriul UE a animalelor ungulate vii sensibile la boala limbii albastre. Modelele de certificate sanitar-veterinare BOV-X, BOV-Y, OVI-X, OVI-Y și RUM prevăzute în partea 2 din anexa I la Regulamentul (UE) nr. 206/2010 ar trebui modificate pentru a alinia cerințele în materie de sănătate a animalelor pentru importurile în Uniune, în ceea ce privește boala limbii albastre, la cerințele pentru circulația pe teritoriul Uniunii a animalelor sensibile la această boală.
            
         
               (8)
            
            
               Prin urmare, Regulamentul (UE) nr. 206/2010 ar trebui modificat în consecință.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 206/2010 se modifică în conformitate cu anexa la prezentul regulament.
   Articolul 2
   Transporturile de animale ungulate vii însoțite de un certificat eliberat înainte de intrarea în vigoare a prezentului regulament în conformitate cu modelele BOV-X, BOV-Y, OVI-X, OVI-Y sau RUM prevăzute în partea 2 a anexei I la Regulamentul (UE) nr. 206/2010, înainte de modificările introduse prin prezentul regulament, pot continua să fie introduse în Uniune pe parcursul unei perioade de tranziție, până la 30 iunie 2012.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 iunie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 139, 30.4.2004, p. 321.
   
      (2)  JO L 73, 20.3.2010, p. 1.
   
      (3)  JO L 327, 22.12.2000, p. 74.
   
      (4)  JO L 81, 21.3.2012, p. 1.
   
      (5)  JO L 283, 27.10.2007, p. 37.
   
      ANEXĂ
      În anexa I la Regulamentul (UE) nr. 206/2010, partea 2 se modifică după cum urmează:
      
                  (1)
               
               
                  Modelele „BOV-X”, „BOV-Y”, „OVI-X” și „OVI-Y” se înlocuiesc cu următorul text:
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
               
            
                  (2)
               
               
                  Modelul „RUM” se înlocuiește cu următorul text: